આ વીડિયોમાં આતંકીએ માત્ર પોતાનું નામ જ પોતાના મોઢે બોલ્યો નથી પરંતુ તેણે પોતાના ઇરાદાઓ પણ સ્પષ્ટ કરી દીધા છે. તેણે જણાવ્યું કે 'હું મોહમ્મદ એમવાજી છું, હું ટૂંક સમયમાં બ્રિટેન આવીશ અને લોકોના માથા કાપીશ.' અત્રે નોંધનીય છે કે ઝેહાદી જ્હોન ઉર્ફ મોહમ્મદ એમવાઝી બ્રિટેનમાં કમ્પ્યુટર પ્રોગ્રામિંગનો અભ્યાસ કરનાર 26 વર્ષનો યુવક છે. ગયા વર્ષે ઓગસ્ટમાં અમેરિકન નાગરિક જેમ્સ ફોલેની હત્યા કરીને તે ચર્ચામાં આવ્યો હતો, તેના વિશે કહેવામાં આવે છે કે તે બ્રિટિશ અંગ્રેજી બોલે છે.